
1. 
Rhagymadrodd 

Pwrpas y polisi a’r gweithdrefnau hyn yw rhoi cyngor cyson ar sut i ddelio â materion posibl yn ymwneud â diogelu plant. Mae’r arweiniad wedi’i anelu at holl hyfforddeion a staff Canolfan Addysg Athrawon De-Orllewin Cymru. 

2. 
Diffiniad o blentyn

Yn ôl y gyfraith diffinnir plentyn fel rhywun sydd o dan ddeunaw oed.
 

Mae’n ofynnol i Awdurdodau Lleol (ALlau) a chyrff llywodraethol yn y sector a gynhelir sicrhau eu bod yn diogelu ac yn hybu lles plant. 

Mae ‘Gweithdrefnau Amddiffyn Plant Cymru Gyfan’ (2008) yn cynnwys rhestr o dermau allweddol megis ‘amddiffyn plant’, ‘diogelu’ a ‘chwythu’r chwiban’ 

(gweler http://www.awcpp.org.uk/areasofwork/safeguardingchildren/awcpprg/index.html?diablo.lang=cym)

3. 
Datganiad polisi 

Ym mhob agwedd ar waith y Ganolfan, rhaid rhoi anghenion a buddiannau plant uwchlaw anghenion a buddiannau pawb arall. Gan hynny, mae’n rhaid i’r polisi a’r arweiniad hwn gael blaenoriaeth dros bob polisi a chyngor arall. Rydym yn cydnabod bod plant yn agored i niwed trwy weithredoedd pobl eraill, ac y gallent fod yn destun camdriniaeth a/neu esgeulustod. Drwy’r arweiniad hwn a thrwy hyfforddiant priodol,  ein bwriad yw codi ymwybyddiaeth ein staff a’n hyfforddeion, o gamdriniaeth ac esgeulustod posibl yn y lleoliadau rydym yn gweithio ynddynt sy’n cynnwys plant. Yn eu gwaith dylai ein staff a’n hyfforddeion fod yn ymwybodol bob amser o les a diogelwch plant, yn cynnwys plant sydd heb eu geni a phlant hŷn. Byddwn yn darparu hyfforddiant amlddisgyblaethol i helpu ein staff a’n hyfforddeion i adnabod yr arwyddion pan fo lles neu ddiogelwch plentyn o bosibl mewn perygl, a sut i weithredu ar hynny. 

Mae gan y Ganolfan swyddog diogelu penodedig ar gyfer pob rhaglen. Trafodir materion diogelu ar adegau priodol ym mhob rhaglen. Bydd hyfforddeion sy’n gweithio gyda phlant mewn ysgolion partner, sefydliadau partner eraill ac unrhyw leoliad addysg arall yn cael gwybod gan y partneriaid hynny pwy yw’r unigolyn penodedig yn y sefydliadau hynny sy’n gweithredu fel swyddog diogelu/ cydlynydd diogelu.  

Bydd swyddogion penodedig y Ganolfan yn gweithio’n agos gyda Byrddau Lleol Diogelu Plant wrth ymchwilio i unrhyw honiadau o gam-drin (Atodiad 1). Bydd pawb dan sylw’n ymdrin ag ymchwiliadau o’r fath mewn modd sensitif, ond mae budd y plentyn yn hollbwysig.

4. 
Manylion cysylltu â Swyddogion Diogelu Penodedig y Ganolfan

O ran hyfforddeion yng Nghaerfyrddin, dylech gysylltu â: 

Catharine Bleasdale

Ymgynghorydd Datblygu’r Bartneriaeth

Ffôn 01267 676835

E-bost c.bleasdale@ydds.ac.uk
O ran hyfforddeion yn Abertawe, dylech gysylltu â:

Ceri Osborne

Cyfarwyddwr Rhaglen TAR  Cynradd

Ffôn 01792 482027

E-bost ceri.osborne@smu.ac.uk
Duncan Hawley

Cyfarwyddwr Rhaglen TAR Uwchradd

Ffôn 01792 482056

E-bost duncan.hawley@smu.ac.uk
Dylid cyfeirio pryderon pellach at y Penaethiaid Ysgol/HAGA priodol: 

Marian Thomas (Caerfyrddin) 

Ffôn 01267 676797

E-bost m.thomas@ydds.ac.uk
Jane Waters (Abertawe) 

Ffôn 01792 482091

E-bost Jane.waters@smu.ac.uk
Llywodraethwyr cyswllt y Ganolfan yw:

Dr John Walters  (Caerfyrddin)
Yr Athro Gareth Elwyn Jones  (Abertawe)
Mrs Rosemond Nelson (Abertawe)
Gellir cysylltu â’r rhain trwy Bennaeth y Ganolfan, Dr Russell Grigg
Ffôn 07792808942

E-bost g.r.grigg@ydds.ac.uk

5.  
 Swyddogaethau a chyfrifoldebau o fewn y Ganolfan:

5.1 
Bydd y Ganolfan yn: 

· enwebu aelodau o staff i weithredu fel swyddogion diogelu penodedig; 

· enwebu uwch aelod arall o staff i weithredu ar ran y swyddogion diogelu penodedig yn eu habsenoldeb;

· gweithio’n agos ag ysgolion partner i sicrhau eu bod yn ymwybodol o bolisïau’r Ganolfan.

5.2   
Swyddogaethau a chyfrifoldebau’r Swyddogion Diogelu Penodedig o fewn y Ganolfan a’r ysgolion/sefydliadau partner 


Swyddogaeth y Swyddog Diogelu Penodedig yw: 

· bod yn bwynt cyswllt cyntaf ar faterion diogelu ar gyfer staff a hyfforddeion;

· bod yn bwynt cyswllt cyntaf ar gyfer Byrddau Lleol Diogelu Plant neu eu hasiantau penodedig yn yr ardal leol; 

· atgyfeirio unrhyw honiad, amheuaeth neu achos o gam-drin neu esgeulustod at asiantaethau diogelu yn unol â’r gweithdrefnau diogelu a gytunwyd yn lleol; 

· rhoi gwybod i Benaethiaid Ysgol/HAGA ynghylch unrhyw achosion diogelu a atgyfeiriwyd at y Swyddog Dyletswydd (Gwasanaethau Cymdeithasol);

· rhoi gwybod i Benaethiaid Ysgol/HAGA ynghylch unrhyw gamau pellach y dylid eu cymryd i ddiogelu plant neu gamau i rybuddio cyrff statudol priodol eraill;

· sicrhau bod polisi a gweithdrefnau diogelu plant y Ganolfan yn cael eu hadolygu’n flynyddol o leiaf ac yn cael eu diweddaru yn y cyfamser fel bo’r angen; 

· mynychu a chyfrannu at unrhyw gynadleddau diogelu lle gofynnwyd i rywun o’r Ganolfan fod yn bresennol; 

· sicrhau bod cysylltiadau priodol yn cael eu sefydlu rhwng y polisi diogelu a pholisïau eraill y Ganolfan; 

· cysylltu â phersonél datblygu staff y Ganolfan i gydlynu hyfforddiant ar gyfer staff a hyfforddeion y Ganolfan a chyfrannu at gydlynu hyfforddiant ar y cyd ag asiantaethau eraill;

· gweithio gydag asiantaethau eraill i ddarparu hyfforddiant effeithiol ar ddiogelu plant er mwyn rhoi gwybod i staff a hyfforddeion beth yw polisi’r Ganolfan, a’u gwneud yn ymwybodol o’u swyddogaethau a’u cyfrifoldebau o ran adnabod a gweithredu ar arwyddion fod lles neu ddiogelwch plentyn o bosibl mewn perygl; 

· gweithredu gweithdrefnau diogelu plant y Ganolfan a monitro’r modd y cânt  eu gweithredu;  

· cofnodi a monitro achosion a atgyfeiriwyd at Swyddogion Dyletswydd (Gwasanaethau Cymdeithasol) a’u canlyniadau (yn cynnwys achosion lle na chymerwyd unrhyw gamau pellach) yn unol â gweithdrefnau’r Ganolfan;  

· cadw cofnodion o ganlyniad pob achos a atgyfeiriwyd gan staff a hyfforddeion y Ganolfan, a chyfraniad staff a hyfforddeion y Ganolfan o ran ymchwiliadau diogelu; 

· cynghori a chefnogi aelodau staff a hyfforddeion y Ganolfan pan fyddant yn wynebu mater posibl yn ymwneud â diogelu plant. 

5.3 Bydd staff a hyfforddeion y Ganolfan yn: 

· ymateb yn unol â gweithdrefnau’r Ganolfan i bob achos o gam-drin neu esgeulustod honedig neu a amheuir mewn lleoliadau addysg neu hyfforddiant, sut bynnag y cânt eu derbyn; 

· cofnodi manylion eu hymwneud ag ymchwiliadau diogelu, a’u canlyniad, yn unol â’r gweithdrefnau;

· darllen ac yn cadw at bolisi e-ddiogelwch a pholisi defnydd derbyniol y Ganolfan o ran technoleg.

Mae gan bob awdurdod lleol yng Nghymru weithdrefnau aml-asiantaethol mewn grym, sydd wedi’u cymeradwyo gan Fwrdd Lleol Diogelu Plant  er mwyn amddiffyn plant. Mae’n hanfodol pan fo staff a hyfforddeion y Ganolfan yn gweithio mewn unrhyw ardal yng Nghymru eu bod yn ymwybodol o’r gweithdrefnau lleol ac yn gweithredu’n unol â nhw. Mae’r rhifau cyswllt ar gyfer pob Swyddog Dyletswydd (Gwasanaethau Cymdeithasol) i’w gweld yn Atodiad 1. Dylid defnyddio’r rhifau ffôn hyn wrth atgyfeirio achosion sy’n ymwneud â diogelu plant.  

6. 
Gweithdrefnau’r Ganolfan (gweler hefyd Atodiad 3)

6.1 
Y weithdrefn i’w dilyn mewn achos o gam-drin ac esgeulustod honedig neu a amheuir, naill ai yn y Ganolfan, mewn ysgol ‘bartner’, sefydliad partner neu unrhyw leoliad addysg arall 







· Mae’n ddyletswydd ar bob aelod o staff a hyfforddai i adrodd ynghylch unrhyw bryderon.

· Ym mhob achos o gam-drin honedig a amheuir neu ddatgeliad, dylai staff neu hyfforddeion roi gwybod i Swyddog Diogelu Penodedig yr Ysgol neu’r lleoliad addysg a Swyddog Penodedig y Ganolfan ar unwaith;

· Fel partneriaid, bydd Swyddog Diogelu Penodedig y Ganolfan yn rhoi gwybod i Swyddog Diogelu Penodedig yr Ysgol
 o’r bwriad i gysylltu â’r gwasanaethau cymdeithasol.  

· Yna bydd Swyddog Diogelu Penodedig y ganolfan yn ffonio Swyddog Dyletswydd gwasanaethau cymdeithasol yr awdurdod lleol priodol (Atodiad 1) i nodi unrhyw bryder.

· Bydd y Swyddog Diogelu Penodedig yn cofnodi’r alwad ffôn gan ddefnyddio cofnod diogelu’r Ganolfan (Atodiad 4).

· Os penderfynir na fydd unrhyw gamau pellach yn cael eu cymryd, yn cynnwys atgyfeirio at y gwasanaethau cymdeithasol, dylid cofnodi hyn a’r rhesymau am y penderfyniad, gan ddefnyddio cofnod diogelu’r Ganolfan. 

· Dylid cadw cofnod ysgrifenedig a gytunwyd o’r holl drafodaethau yn cynnwys manylion pwy oedd yn bresennol neu’n rhan o unrhyw drafodaethau, unrhyw gamau a gytunwyd, pwy sy’n gyfrifol am gymryd y camau a gytunwyd, unrhyw ddyddiad terfyn ar gyfer cymryd y camau a phwy sy’n gyfrifol am unrhyw ddilyniant i sicrhau bod y camau wedi’u cymryd a darparu adborth.
· Bydd Swyddog Diogelu Penodedig y Ganolfan yn dilyn arweiniad y Swyddog Dyletswydd (Gwasanaethau Cymdeithasol) i gwblhau ffurflen atgyfeirio o fewn 2 ddiwrnod gwaith. Gorwedd y penderfyniad i ymchwilio gyda’r asiantaeth a benodwyd gan y Bwrdd Lleol Diogelu Plant neu’r heddlu. 

7. 
Egwyddorion Allweddol 

Mae’r egwyddorion allweddol canlynol sy’n sail i’r polisi a’r arweiniad hwn i’w gweld yn Neddf Plant 1989. Fe’u hesbonnir yn y ddogfen ‘Gweithio gyda’n Gilydd i Ddiogelu Plant’
 ac yng Nghonfensiwn y CU ar hawliau’r plentyn, a lofnodwyd gan y Deyrnas Unedig. 


Mae pob plentyn yn haeddu’r cyfle i gyrraedd ei botensial llawn. Dylid galluogi plant i: 

· fod mor iach â phosibl yn gorfforol ac yn feddyliol; 

· manteisio i’r eithaf ar gyfleoedd addysgu o safon dda; 

· byw mewn amgylchedd diogel a chael eu diogelu rhag niwed; 

· profi lles emosiynol; 

· teimlo eu bod yn cael eu caru a’u gwerthfawrogi, a’u cynorthwyo gan rwydwaith o berthnasoedd dibynadwy a chariadus; 

· dod yn alluog i edrych ar ôl eu hunain ac ymdopi â bywyd bob dydd; 

· cael delwedd gadarnhaol o’u hunain ac ymdeimlad cadarn o hunaniaeth, gan gynnwys hunaniaeth ddiwylliannol a hiliol; 
· datblygu sgiliau rhyngbersonol da a hyder mewn sefyllfaoedd cymdeithasol. 

Dylai pob aelod o staff sy’n gweithio gyda phlant: 

· ystyried bod lles plant o’r pwys mwyaf; 

· bod yn effro i arwyddion posibl o gam-drin ac esgeulustod; 

· bod yn effro i’r peryglon y gall camdrinwyr unigol, neu gamdrinwyr posibl, eu hachosi i blant; 

· bod yn ymwybodol o effaith cam-drin ac esgeulustod ar blant;
· cyfrannu fel bo’r galw at bob cam o’r broses ddiogelu.
8. Diffiniadau o gam-drin plant ac esgeulustod 

Daw’r diffiniad canlynol o Weithdrefnau Amddiffyn Plant Cymru Gyfan (2008: 57)

‘Gall rhywun gam-drin neu esgeuluso plentyn drwy beri niwed, neu drwy fethu gweithredu i atal niwed.  Gall plant gael eu cam-drin o fewn y teulu neu mewn sefyllfa sefydliadol neu gymunedol, gan rywun mae’n ei adnabod neu, yn llai aml, gan rywun dieithr. Gall plentyn neu berson ifanc, hyd at 18 oed, ddioddef camdriniaeth neu esgeulustod a gall fod angen ei amddiffyn trwy gynllun amddiffyn plant rhyng asiantaethol.’
Ar gael yn: http://www.awcpp.org.uk/areasofwork/safeguardingchildren/awcpprg/index.html?diablo.lang=cym
8.1 Cam-drin corfforol

Gall cam-drin corfforol gynnwys taro, ysgwyd, taflu, gwenwyno, llosgi neu sgaldio, boddi, mygu, neu achosi niwed corfforol i blentyn mewn rhyw ffordd arall. Gall plentyn gael ei niweidio’n gorfforol hefyd pan fydd rhiant neu ofalwr yn ffugio symptomau afiechyd plentyn yn ei ofal neu’n achosi’r afiechyd yn fwriadol. Disgrifir y sefyllfa hon yn gyffredin fel salwch ffug drwy ddirprwy neu syndrom Münchausen drwy ddirprwy. (Mae canllawiau atodol i ‘Working Together on Safeguarding Children in Whom Illness is Fabricated or Induced’- Awst 2002 – yn cyfeirio at ‘ffugio neu achosi salwch mewn plentyn’.)

8.2 Cam-drin emosiynol 

Cam-drin emosiynol yw trin plentyn yn wael yn barhaus yn emosiynol i gymaint graddau nes ei fod yn achosi effeithiau andwyol a pharhaus ar ddatblygiad emosiynol y plentyn.   Gall gynnwys cyfleu i’r plentyn ei fod yn ddi-werth neu nad oes neb yn ei garu, ei fod yn annigonol neu ei fod yn cael ei werthfawrogi’n unig i'r graddau ei fod yn bodloni anghenion rhywun arall.  Gall olygu bod disgwyliadau amhriodol o ran oedran neu ddatblygiad yn cael eu gosod ar blant. Gall gynnwys peri i blant deimlo'n ofnus yn aml neu mewn perygl, neu gamfanteisio ar blant neu’u llygru.   Mae rhyw lefel o gamdriniaeth emosiynol yn gysylltiedig â phob math o gam-drin plant, er y gall hyn ddigwydd ar ei ben ei hun. 
8.3 Cam-drin rhywiol 

Mae cam-drin rhywiol yn cynnwys gorfodi neu ddenu plentyn neu berson ifanc i gymryd rhan mewn gweithredoedd rhywiol, p’un a yw'r plentyn yn gwybod beth sy'n digwydd ai peidio. Gall y gweithredoedd gynnwys cyswllt corfforol, gan gynnwys gweithredoedd treiddiol neu anhreiddiol.  Gall hyn gynnwys gweithredoedd heb gyswllt corfforol, megis cael plant i wylio neu fod yn rhan o gynhyrchu deunydd pornograffig, neu wylio gweithredoedd rhywiol, neu annog plant i ymddwyn mewn ffyrdd sy'n amhriodol yn rhywiol. 

8.4 Esgeulustod 

Esgeulustod yw methiant parhaus i ddiwallu anghenion corfforol a/neu seicolegol sylfaenol plentyn, sy'n debygol o amharu'n ddifrifol ar iechyd neu ddatblygiad y plentyn.  Gall gynnwys rhiant neu ofalwr yn methu â darparu bwyd, cysgod a dillad digonol, yn methu ag amddiffyn y plentyn rhag niwed neu berygl corfforol, neu’n methu â sicrhau mynediad at ofal neu driniaeth feddygol briodol. Gall hefyd gynnwys esgeuluso anghenion emosiynol sylfaenol plentyn, neu beidio ag ymateb i'r anghenion hyn. 

8.5 Y Cysyniad o Niwed Arwyddocaol 

Cyflwynodd Deddf Plant 1989 y cysyniad o niwed arwyddocaol fel y trothwy sy'n cyfiawnhau ymyrraeth orfodol ym mywyd teulu er budd plant.  Mae'n ddyletswydd ar yr awdurdod lleol i wneud ymholiadau, neu achosi i ymholiadau gael eu gwneud, lle mae achos rhesymol dros amau bod plentyn yn dioddef, neu'n debygol o ddioddef niwed arwyddocaol.  Dim ond os yw'n fodlon ar y canlynol y gall llys wneud gorchymyn gofal (rhoi'r plentyn yng ngofal yr awdurdod lleol) neu wneud gorchymyn goruchwylio (rhoi'r plentyn o dan oruchwyliaeth gweithiwr cymdeithasol neu swyddog prawf) mewn perthynas â phlentyn: 

· bod y plentyn yn dioddef, neu'n debygol o ddioddef, niwed arwyddocaol; a 

· gellir priodoli'r niwed neu'r tebygolrwydd o niwed i ddiffyg gofal neu reolaeth ddigonol gan rieni.
Nid oes meini prawf absoliwt y gellir dibynnu arnynt wrth farnu beth yw niwed arwyddocaol. Gall ystyriaeth o ddifrifoldeb y gamdriniaeth gynnwys graddau'r niwed corfforol, hyd ac amlder y gamdriniaeth a’r esgeulustod, graddau'r rhagfwriad, graddau'r bygythiad a'r orfodaeth, sadistiaeth ac elfennau rhyfedd neu anghyffredin yng nghamdriniaeth rywiol plentyn.  Mae pob un o'r elfennau hyn wedi'u cysylltu ag effeithiau mwy difrifol ar y plentyn a/neu fwy o anhawster wrth helpu'r plentyn i oresgyn effaith andwyol y gamdriniaeth. 

Weithiau gall un digwyddiad trawmatig fod yn niwed arwyddocaol, e.e. ymosodiad treisgar, mygu neu wenwyno. Yn fwy aml, mae niwed arwyddocaol yn ganlyniad i gyfuniad o ddigwyddiadau arwyddocaol, difrifol a hirdymor, sy'n newid, yn niweidio neu'n tarfu ar ddatblygiad corfforol neu seicolegol y plentyn. 

Mae rhai plant yn byw mewn amgylchiadau teuluol neu gymdeithasol lle yr esgeulusir eu hiechyd a'u datblygiad. Yn eu hachos hwy, mae effaith ddifäol y gamdriniaeth emosiynol, gorfforol neu rywiol dros gyfnod hir yn amharu cymaint arnynt nes ei fod yn niwed arwyddocaol.  Ym mhob achos, mae’n angenrheidiol ystyried unrhyw driniaeth wael ochr yn ochr â chryfderau a chynhaliaeth teulu.  

8.6 Symptomau straen a gofid (plant a hyfforddeion)

Mae rhywun sy'n cael ei gam-drin yn debygol o ddangos arwyddion o straen a gofid a all gynnwys:
· diffyg canolbwyntio;
· ymddygiad ymosodol neu elyniaethus;
· hwyliau drwg neu'n anniddig;
· hunan-niweidio;
· hunan-barch isel;
· anawsterau gyda chydberthnasau;
· ymddygiad difrifol mewn ymgais i gael sylw;
· rhedeg i ffwrdd neu driwantiaeth;
· newid sydyn mewn perfformiad yn yr ysgol.
Atodiad 1 – Manylion cysylltu â’r Gwasanaethau Cymdeithasol
Ynys Môn

Ffôn: 01248 752733 

Blaenau Gwent 

Ffôn: (01495) 315700
E-bost : info@blaenau-gwent.gov.uk 

Pen-y-bont ar Ogwr 

Ffôn: 01656 642200
Ffacs: 01656 648689
E-bost: social.services@bridgend.gov.uk
Caerffili

Ffôn: 0800 328 4061 

E-bost: socialservices@caerphilly.gov.uk
Caerdydd 

Ffôn: 029 2053 6400

lscb@cardiff.gov.uk 

Sir Gaerfyrddin

Ffôn (Llanelli) 01554 742322 
Ffôn (Caerfyrddin/Dinefwr) 01558 825485

Ceredigion

Ffôn: 01545 572616

Conwy 

Ffôn: 01492 577744
E-bost: socialservices@conwy.gov.uk 
Sir Ddinbych

Ffôn: 01824 708300
Sir y Fflint

Ffôn: 01352 701000

Bro Morgannwg

Ffôn:  01352 701000


Gwynedd

Ffôn:  (01248) 353 551
E-bost: gcgc@gwynedd.gov.uk
Merthyr Tudful

Ffôn: 01685 724617

educationwelfare@merthyr.gov.uk
Sir Fynwy

Ffôn: 01873 735908 (gogledd)

Ffôn: 01291 635679 (de)

shs@monmouthshire.gov.uk
Castell-nedd Port Talbot

Ffôn: 01639 685717 

Casnewydd 

Ffôn: 0800 328 4432

Powys

Y Trallwng: 01938 552017

Y Drenewydd: 01686 617 520 

Llandrindod: 01597 827325

Aberhonddu: 01874 624298

Ystradgynlais:  01639 846547 

Rhondda Cynon Taf

Ffôn: 01443 431513
 E-bost: csiatrhondda@rctcbc.gov.uk|
Abertawe

Ffôn: 01792 775501
E-bost: EDT@swansea.gov.uk
Torfaen

Ffôn: 01495 762200

Wrecsam

Ffôn: 01978 292039

Atodiad 2 - 

Dogfennau cysylltiedig 

1. Canllawiau Amddiffyn Plant Cymru Gyfan (2008)
www.awcpp.org.uk
2. Gweithio Gyda’n Gilydd i Ddiogelu Plant (2000)
http://www.wales.gov.uk/subisocialpolicy/content/pdf/working_e2.pdf 

3. Adroddiad Clywch (2004)
www.complantcymru.org.uk/cy 

4. Diogelu Plant: Cydweithio er mwyn Sicrhau Canlyniadau Cadarnhaol (2004). 

www.wales.gov.uk.

5. Cylchlythyr y Swyddfa Gymreig 52/95: Amddiffyn Plant rhag cael eu cam-drin - rôl y gwasanaeth addysg

http://www.wales.gov.uk/subieducationtraining/content/circulars/5295/5295- contents-e.htm

6. Diweddariad i’r atodiad i 52/95 – arweiniad NEOST. 

http://www.wales.gov.uk/suieducationtraining/content/circulars/3402/child- protection-e.pdf
7. Llywodraeth Cynulliad Cymru Cylchlythyr 34/02 Amddiffyn plant:  atal pobl anaddas rhag gweithio gyda phlant a phobl ifanc yn y gwasanaeth addysg. 

 http://www.wales.gov.uk/subieducationtraining/content/circulars/3402/childprotection-e.pdf
8. Cynulliad Cenedlaethol Cymru Cylchlythyr 02/03 Y Swyddfa Cofnodion Troseddol:  ffeithiau sylfaenol i wirfoddolwyr mewn ysgolion 

http://www.wales.gov.uk/subieducationtraining/content/circulars/criminal-records-e.pdf
9. Cylchlythyr y Swyddfa Gymreig 19/98 Y Ddeddf Addysg: Cynlluniau cymorth ymddygiad AALl. 

http://www.wales.gov.uk/subieducationtraining/content/circulars/1998/1998-contents-e.htm
10. Estyn (2010), Arweiniad Atodol: Gwrando ar Ddysgwyr 

http://www.estyn.gov.uk
11. Estyn (2011), Polisi a gweithdrefnau Estyn ar gyfer diogelu 2011

http://www.estyn.gov.uk
12. Estyn (2010), Arweiniad Atodol ar gyfer Arolygu Hyfforddiant

http://www.estyn.gov.uk
13.
Diogelu Plant mewn Addysg: rôl awdurdodau lleol a chyrff llywodraethu o dan Ddeddf Addysg 2002.


http://new.wales.gov.uk/publications/circular/2008/safeguardingchildren/?lang=en
Atodiad 3 -

Camau i’w cymryd pan fo pryderon ynghylch diogelu plant (gweler hefyd adran 6: gweithdrefnau)

Mae Cerdyn Diogelu’r Ganolfan yn rhoi cyngor cryno ar y camau y dylid eu cymryd.  

[image: image4.emf]
Nid oes gan aelodau staff addysg unrhyw gyfrifoldeb dros ymchwilio i bryderon ynghylch diogelu plant. Fodd bynnag, gall fod ganddynt rôl o ran cynorthwyo gwasanaethau cymdeithasol trwy ddarparu gwybodaeth ar gyfer eu hymholiadau diogelu yn ogystal â chyfrannu at asesiadau a mynychu cynadleddau ac adolygiadau diogelu a darparu adroddiadau i gynadleddau. 

Os na all y Swyddog Diogelu Penodedig leddfu pryderon hyfforddai neu aelod o staff, gallant drafod yr achos, heb o reidrwydd nodi pwy yw’r plentyn dan sylw, gyda:

· uwch aelod arall o staff – gall hyn gynnwys y pennaeth adran, y pennaeth ysgol, prifathro neu gadeirydd y llywodraethwyr;

· swyddog enwebedig yr ALl;

· mewn cyd-destunau yn yr ysgol, y nyrs ysgol (os oes un ar gael);

· yn olaf, os bydd y pryderon yn parhau ar ôl siarad â’r unigolion hyn, gyda’r gwasanaethau cymdeithasol.

Os cytunir ar unrhyw adeg i atgyfeirio’r achos at y gwasanaethau cymdeithasol a/neu’r heddlu, dylid gwneud hyn heb oedi, dros y ffôn os oes modd, er y dylid cadarnhau’r atgyfeirio yn ysgrifenedig o fewn 2 ddiwrnod gwaith. 

[image: image5.png]Canolfan Addysg Athrawon
De-Orllewin Cymru ‘The South West Wales
Centre of Teacher Education





Atodiad 4 – Cofnod Diogelu’r Ganolfan

Enw’r ysgol neu’r lleoliad: 






Rhif ffôn cyswllt:

Enw’r sawl yr honnir ei fod yn cael ei gam-drin:

Dyddiad y cam-drin honedig neu’r datgeliad: 

Enw’r sawl sy’n rhoi gwybod am y cam-drin honedig: 



Rhif ffôn cyswllt:

Natur y cam-drin honedig

Emosiynol
(
Corfforol
(
Rhywiol
(
Esgeulustod 
(
Ymateb

Wedi rhoi gwybod i Swyddog Diogelu Penodedig yr Ysgol


(
Wedi siarad â:








Dyddiad:

Wedi rhoi gwybod i’r Gwasanaethau Cymdeithasol



(
Wedi siarad â: 








Dyddiad:

Ni chymerwyd camau pellach: 






(
Rhoddwyd gwybod hefyd i: 






Dyddiad:

Nodiadau (yn cynnwys y rhesymau dros y camau gweithredu)

Dyddiad:










Llofnod:  






Swyddog Diogelu Penodedig:






















Rhoi Gwybod i’r Swyddog Dyletswydd – Gwasanaethau Cymdeithasol yr Awdurdod Lleol


Local Authority Social Services





Rhoi gwybod i Swyddog  Diogelu Penodedig y Ganolfan





Rhoi gwybod i Swyddog  Diogelu Penodedig yr Ysgol





Amau cam-drin neu ddatgeliad 











� Deddf Plant 1989


� Adran 175 Deddf Addysg 2002


� Neu Gadeirydd y Corff Llywodraethol pan fo’r honiad yn erbyn Swyddog Diogelu Penodedig yr Ysgol.


� Gweithio gyda’n Gilydd i Ddiogelu Plant (2000) � HYPERLINK "http://www.wales.gov.uk/subisocialpolicy/content/pdf/working_e2.pdf" ��http://www.wales.gov.uk/subisocialpolicy/content/pdf/working_e2.pdf� 












